Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Presidentti Trump sanoi pitävänsä kahden valtion ratkaisua -
parhaana ratkaisuna Israelin ja palestiinalaisten konfliktiin.
USA:n kansallisen turvallisuuden neuvonantaja Bolton: -
Iranille koituu vakavia seurauksia, jos se ei muuta käyttäytymistään.
Syyrian varaulkoministeri Mekdad iloitsi Venäjän päätöksestä -
toimittaa kehittyneitä S-300-ilma- torjuntaohjuksia Syyrian armeijalle.
Presidentti Donald Trump sanoi, että Yhdysvallat -
aikoo edetä suunnitellusti ja asettaa uusia Iran-pakotteita marraskuussa.
Trump korosti YK:n turvallisuusneuvoston kokouksessa, -
että tarkoitus on puuttua Iranin ongelmakäyttäytymisen koko kirjoon.
Yhdysvaltain ydinpakotteet -
astuvat täysimääräisesti voimaan marraskuun alussa.
Ne toimeenpannaan täysimääräisesti.
Tarkoituksemme on asettaa vielä sen jälkeenkin -
uusia, historiallisen voimakkaita pakotteita, -
joilla puututaan Iranin pahantahtoisen toiminnan koko kirjoon.
Seuraukset ovat vakavat kaikille niille toimijoille, -
jotka eivät noudata näitä pakotteita.
Pyydän kaikkia turvallisuusneuvoston jäseniä -
työskentelemään USA:n kanssa sen takaamiseksi, että Iranin hallinto -
todella muuttaa käyttäytymistään eikä milloinkaan saa käsiinsä ydinpommia.
Muut turvallisuusneuvoston pysyvät jäsenet -
korostivat sitoutumistaan vuoden 2015 Iranin ydinsopimukseen.
Ranskan presidentti Macron kuitenkin peräänkuulutti -
kattavampaa strategiaa Iranin ydinasepyrkimysten estämiseksi, -
ei vain talouspakotteita.
Mielestäni tähän kriisiin tarvitaan pitkän linjan strategiaa, -
ei vain pakotteita ja rajoituksia.
Tarvitaan uusia neuvotteluja, joissa käsitellään -
Iranin ydinohjelmakysymystä myös vuosien 2025 ja 2030 jälkeen.
YK:n yleiskokouksen yhteydessä New Yorkissa -
järjestettiin Irania käsittelevä tilaisuus.
USA:n kansallisen turvallisuuden neuvonantaja Bolton vastasi siellä -
Iranin johdon uhkapuheisiin USA:ta ja sen liittolaisia vastaan sanomalla, -
että Iranille koituu vakavia seurauksia, jos se ei muuta käyttäytymistään.
Teheranin mullahien mukaan -
olemme suuri saatana, alamaailman ja helvetin herra.
Niinpä kuvittelisin heidän ottavan minut tosissaan, kun vakuutan, -
että jos vastustatte meitä, liittolaisiamme tai kumppaneitamme, -
jos vahingoitatte kansalaisiamme, jos jatkatte valehtelua, -
huijaamista ja pettämistä, joudutte todellakin maksamaan helvetillisesti.
Tälle murhanhimoiselle hallinnolle ja sen tukijoille -
koituu vakavia seurauksia, elleivät he muuta käyttäytymistään.
Sanon viestini selvästi: me tarkkai- lemme teitä ja tulemme peräänne.
Iranin presidentti Ruhani vastasi USA:n uhkaukseen -
koskien mahdollisia sotilaallisia vastatoimia Iranin aggressioihin.
Maltillisempaa sävyä tavoitellen Ruhani väitti lehdistötilaisuudessa, -
että Iran ei halua sotaa Yhdysvaltojen kanssa Lähi-idässä.
Emme halua sotaa Amerikan joukko- jen kanssa missään päin Lähi-itää.
Emme ole hyökkäysaikeissa. Emme halua kiristää jännitteitä.
Mutta pyydämme Yhdysvaltoja noudattamaan lakeja -
ja kunnioittamaan muiden maiden suvereniteettia.
Sitten Damaskokseen: -
Syyrian varaulkoministeri Mekdad iloitsi Venäjän päätöksestä -
toimittaa kehittyneitä S-300-ilma- torjuntaohjuksia Syyrian armeijalle.
Mekdadin mukaan -
ne tulevat puolustuskäyttöön Israelin ilmaiskuja vastaan.
Ohjusjärjestelmät tulevat puolustuskäyttöön, -
ja ne olisi pitänyt toimittaa Syyrialle jo kauan sitten.
Venäjän IL-20-tiedustelukoneelle sattunut tragedia -
on osoitus Israelin vihamielisyydestä -
ja Yhdysvaltojen tuesta tällaisille Syyriaa vahingoittaville toimille.
Pidämme tervetulleena Venäjän puolustusapua.
Näitä ohjuksia ei käytetä iskuihin.
Israelilla on tapana tunkeutua Syyriaan monenlaisin verukkein.
Seuraavalla kerralla heidän on harkittava paremmin.
Venäjän päätös suututti Israelin, -
joka varoitti, että S-300:n toimitukset vain kärjistävät tilannetta Lähi-idässä.
Presidentti Trump ja pääministeri Netanjahu tapasivat New Yorkissa.
Trump korosti Israelin oikeutta toimia aggressiivisesti, -
kun sen turvallisuutta uhataan.
Israelilla on USA:n tuki, hän viestitti Venäjälle.
Tuemme vahvasti Israelin puolustustoimia.
Heillä ei ole muuta vaihtoehtoa kuin olla aggressiivisia.
He asuvat hankalassa maailmankolkassa.
Haluan Benjaminin ja muidenkin tietävän, että olemme kanssanne.
Olemme Israelin rinnalla sataprosenttisesti.
Netanjahu kiitti Trumpia -
tämän vankasta tuesta juutalaisvaltiolle.
Hän myös viestitti Venäjälle liittolaisineen, -
että Israel aikoo jatkossakin puolustautua kaikin tarvittavin keinoin-
Iranin aggressioilta niin Syyriassa, Libanonissa kuin muuallakin.
Kaikkien on hyvä käsittää, että Israel aikoo puolustaa itseään -
kaikin tarvittavin keinoin -
Iranin aggressioilta Syyriassa, Libanonissa ja muualla.
Tiedämme myös, -
että meillä on toimillemme presidentti Trumpin ja Yhdysvaltojen tuki.
Voin sanoa tämän objektiivisesti, -
että Amerikan―Israelin-liittolaisuus ei ole koskaan ollut näin vahva.
Se on vahvempi kuin koskaan teidän johtajuutenne aikana.
Odotan innolla yhteistyötämme, -
kun edistämme yhteisiä etujamme ― turvallisuutta, vaurautta ja rauhaa -
Israelin naapureiden kanssa ja koko Lähi-idässä.
Yhdysvaltojen odotetusta rauhanaloitteesta Trump totesi, -
että hän toivoo esittelevänsä suunnitelman lähitulevaisuudessa.
Trump myös huomautti, että hänen päätöksensä ottaa Jerusalem pöydältä
oli tärkeä askel oikeaan suuntaan. Samalla hän korosti, että Israelin -
on tehtävä merkittävä vastavuoroinen myönnytys palestiinalaisille.
En odota mitään muuta niin paljon -
kuin rauhaa Israelin ja palestiinalaisten välille.
Monia hyviä asioita tapahtuu parhaillaan.
Hetki voi vielä mennä. Paljon aikaa on mennytkin, -
vuosikymmeniä, eikä mitään ole tapahtunut.
Monia hyviä asioita kuitenkin tapahtuu.
Otin pöydältä suurlähetystön siirron Jerusalemiin.
Se on aina ollut ensisijainen syy sille, ettei sopimusta ole syntynyt.
Monet neuvottelutiimit ovat kertoneet -
jääneensä aina jumiin kysymykseen lähetystön siirrosta Jerusalemiin -
ja kaikkeen siihen, mitä se merkitsee.
Kuten tiedätte, se merkitsi kaikkea. Nyt se on pois pöydältä. Se myös -
tarkoittaa, että Israelin on tehtävä jotain hyvää toiselle osapuolelle.
Trump sanoi lisäksi pitävänsä kahden valtion ratkaisua -
parhaana tapana edetä. Hän asettui näin kansainvälisen yhteisön kannalle-
Israelin―palestiinalaisten konfliktin ratkaisun suhteen.
Pidän kahden valtion ratkaisusta. Uskon, että se toimii parhaiten.
Tämä on minun käsitykseni. Teillä voi olla eri käsitys, vaikka tuskin on.
Uskon, että kahden valtion ratkaisu on toimivin.
Palestiinalaisjohto reagoi -
Trumpin tuenilmaukseen kahden valtion ratkaisulle sanomalla, -
että se ei riitä, vaan tarvitaan konkreettisia toimia.
Kiitos seurasta. Rukoilkaa rauhaa Israelille ja Jerusalemille.
Olen Jair Pinto. Hyvää illan jatkoa! Huomiseen.
Suomennos: Sirpa Bågman